als_Latn dik_Latn sag_Latn
Kampioni i kikboksit Ismail Keta peson goditje ne tru
Viti 2015 ka nisur me një problem shëndetësor për kampionin e trefishtë në kikboks, Ismail Keta. Sportisti i suksesshëm nga Bulqiza, i cili trajnon në këtë sport vëllain e tij, Gjetanin, ndodhet prej ditësh në një spital në Gjermani, pasi ka pësuar një paralizë në tru. Sipas mjekëve, shkalla e goditjes nuk është e rëndë dhe Keta së shpejti mund t’i rikthehet sërish pasionit të tij. Në një status në rrjetin e tij social në “Facebook”, Ismail Keta ka përshkruar momentin në të cilin ndodhet: “Duke e quajtur fat pësimin e fundit, ju përshëndes nga spitali, pasi kalova një paralizë në trurin e vogël nga lodhjet e shumta në vite, në jetë dhe në profesion, shkruan Keta. Falënderoj Zotin që e kisha me vete në këtë moment të vështirë, të cilin e kalova pa pasoja. Unë jam më mirë dhe po të jetë nevoja ngjitem sërish në ring, edhe pse kam dhënë dorëheqjen. Shëndeti është i rëndësishëm, por kur je prind ai është edhe më i rëndësishëm”. Ismail Keta stërvit në Gjermani forcat speciale të policisë gjermane dhe vetëm pak kohë më parë së bashku me vëllain e tij, zhvilluan një ndeshje bamirësie në qytetin e tyre të lindjes Bulqizë, ku Gjetani fitoi me “knock down”.
als_Latn als_Latn